Meret Matter

D **Meret Matter** (* 27. April 1965 z Bärn) isch e Schwyzer Theaterreschiseeri.

## Leben
D Meret Matter isch e Doochter vum Bärner Mundart-Liedermacher un Jurischt Mani Matter un dr Leereri un Bolitikeri Joy Matter. No dr Schuel het si Schauspiil an dr Schauspiilschuel z Bärn gleert.

Ab 1987 het si as freii Schauspiileri gschafft, in verschiidene freie Gruppe z Bärn, z Baasel un z Züri. Anne 1989 het si zäme mit dr Grazia Pergoletti (Autoori un Schauspiileri), dr Ruth Schwegler un dr Renate Wünsch (Uusstattig) di frei Gruppe „Theater Club 111“ mitgrindet, wu zeerscht im «Tojo Theater» in dr alte Rytschuel z Bärn gspiilt het un ab 2003 im Schlachthuus Theater Bärn. D Matter het syterhär Stugg, Täxtkollasche un Seerine inszeniert, wu si zäme mit dr Grazia Pergoletti fir s Theater Club 111 verfasst het: 1991 d Science-Fiction-Seerine *Spaceboard Galuga* (wu si au sälber as Sängeri un Schauspiileri mitgwiirkt het), 1992 *Wo sein Enden*, 1993 Krimitheaterraie *Hobbycop*, 1996 *Die Last des Goldes oder Der Bären Dreck*, 1997 *Schmöcksch z Trotti*, 1998 *Calimbo. Lou Sapphire’s Piratenrevue*. D Matter fiert bi fascht allne Brodukzioone vum Theater Club 111 Reschy, dernääbe het si ab 2000 as Gaschtreschiseeri unter anderem am Lozärner Theater (2000 *Frankenstein* noch em Romaan vu dr Mary Shelley) un am Schauspiilhuus Züri (2001 *Romeo und Julia auf dem Dorfe* noch em Gottfried Keller as Kobrodukzioon mit em Théâtre Vidy-Lausanne, 2002 *Der gute Mensch von Sezuan* vum Bertolt Brecht, 2003 s Schillers *Wilhelm Tell*) inszeniert, derzue au am Schauspiel Hannover (2004 *Die heilige Johanna der Schlachthöfe* vum Bertolt Brecht, 2005 *Mobil* vum Sergi Belbel, 2007 *Glaube Liebe Hoffnung* vum Ödön von Horváth, 2008 *Ein Sommernachtstraum* vum William Shakespeare) un am Theater Fryyburg (2005: *Pippi Langstrumpf* no dr Astrid Lindgren, 2006 *Madame Bovary* noch em Gustave Flaubert, 2008 *Kaltes Herz* noch em Wilhelm Hauff, 2009 *Popeye*, e Theatercomic no Segar) inszeniert. Dernääbe schafft si in dr freie Szeene.

As Mitgrinderi vum a-capella-Koor *Schwestern berühmter Blondinen* isch d Matter in ire Theaterbrodukzioone un in Musikband wie *Rabarbie* vyylmool as Sängeri ufdrätte. Im Lauf vu dr Joor het si mit verschiidene Muusiker*ne zämegschafft, unter anderem mit Al Comet, Fredi Flückiger, Christoph Gantert, Mick Hobbs, Shirley Anne Hoffman, Jean-Jaques Pedretti, Leonid Soybelmann, Sibylle Aeberli, Mario Batkovic, Beat-Man, Resli Burri, Simon Dellsperger, Ted Gaier, Frank Gerber, Mich Gerber, King Pepe, Hans Platzgumer un Töbi Tobler.

D Meret Matter het zwai Chinder un läbt z Bärn un z Siidfrankryych.

## Inszenierige

### Club  111
* 1989–2000: *Hysterie und Justine*, *InnenarbeiterInnen*, *Ich habe stets und viel zu tun*, *Wo sein Enden*, *Last des Goldes*, *Rascher Mond* u.&nbsp;a.

### Theaterserie
* 1992: *Spaceboard Galuga*, SF-Serie in 5 Teilen, Theaterhaus Gessnerallee Zürich
* 1993: *Hobbycop*, 3-teiliger Krimi, Gessnerallee Zürich, Kaserne Basel, eingeladen zum IMPULSE Festival
* 1998: *Calimbo*, Piratenrevue, Tojo Reitschule Bern, Stücktexte:  Matter/Pergoletti.

### Anderi Inszenierige
* 2000: *Frankenstein*, Mary Shelly, Lozärner Theater
* 2001: *Romeo und Julia auf dem Dorfe*, Gottfried Keller, Schauspiilhuus Züri, Theatre Vidy Lausanne, Tour
* 2001: *Jude von Malta*, Christopher Marlowe, Lozärner Theater
* 2001: *Anarchie in Bayern*, R.W. Fassbinder/Club 111, Schlachthuus Theater Bärn, Gaschtspiil: Gessnerallee Züri
* 2002: *Der gute Mensch von Sezuan*, Bertolt Brecht, Schauspiilhuus Züri
* 2002: *Der diskrete Charme der Bourgeoisie*, Luis Bunuel, Club 111 Schlachthuus Theater Bärn. Gaschtspiil: Schauspiilhuus Züri
* 2003: *Was geschah, nachdem Nora ihren Mann verlassen hatte*, Elfriede Jelinek, Lozärner Theater
* 2003: *Wilhelm Tell*, Friedrich Schiller, Schauspiilhuus Züri
* 2003: *Bezahlt wird nicht*, Dario Fo, Club 111 Schlachthuus Theater Bärn, Gaschtspiil: Schauspiilhuus Züri Schiffbau Box
* 2003: *Knock out*, Cirquen’flex / Tanz Kaserne Baasel / Bärner Danzdääg
* 2004: *Wolf sein*, Bettina Wegenast, Tournee Festival, Festival BLICKFELDER: Züri, Baasel, Lozärn
* 2004: *Fackeln*, Suzanne Zahnd, Dramenprozessor, Schlachthuus Theater Bärn, Kaserne Baasel, Theater Winkelwiese Züri
* 2004: *Die heilige Johanna der Schlachthöfe*, Bertolt Brecht, Schauspiil Hannover
* 2005: *Mobil*, Sergi Belbel (Deutsche Erstaufführung), Schauspiil Hannover
* 2005: *Steile Wand*, Cirquen’flex / Tanz Rote Fabrik Züri / Kaserne Baasel, Roxy Baasel, Dampfzentrale Bärn, Festival Harare Simbabwe
* 2005: *Pippi Langstrumpf*, Astrid Lindgren, Theater Fryburg
* 2005: *Terrorismus*, Oleg un Wladimir Presnjakow, Hochschuel vu dr Chinscht Bärn, Auawirleben-Festival
* 2005: *Orpheus in der Unterwelt* nach Cocteau, Ein Film-TheaterProjekt Club 111, Schlachthuus Theater Bärn, yyglaade vum Theater an der Winkelwiese Züri
* 2006: *Madame Bovary*, Gustave Flaubert, Theater Fryburg
* 2006: *Elsi, die seltsame Magd*, Jeremias Gotthelf, Bearbaitig: S. Grob, Schlachthuus Theater Bärn, Festival PERSPEKTIVEN EUROPA, Schauspiilhuus Hamburg 2007
* 2007: *Glaube Liebe Hoffnung*, Ödön von Horváth, Schauspiil Hannover
* 2007: *Stadtdschungel*, Musical vu Club 111, Matter/Pergoletti un Ensemble Festival BLICKFELDER: Züri, Baasel, Lozärn u.&nbsp;a.
* 2008: *Sommernachtstraum*, Shakespeare, Schauspiil Hannover
* 2008: *Mutter und Kind sind wohlauf*, O. Chiacchiari, Primadrama Vorstadttheater Baasel, Chliitheater Lozärn, Tuchlaube Aarau
* 2008: *Kaltes Herz*, Wilhelm Hauff, Theater Fryburg
* 2008: *Finanzblätz CH*, Live-Berichterstattung aus dem Herzen der Krise, Club 111, Schlachthuus Theater Bärn
* 2009: *Popeye*, Ein Theatercomic nach Segar, Theater Fryburg
* 2009: *Darlings alive*, Club 111, Schlachthuus Theater Bärn
* 2009/13: *Popeye’s godda Blues*, Ein Theatercomic Club 111 Schlachthuus Theater Bärn, Bade, St. Galle, Schaffuuse, Comic-Festival Lozärn, Theaterspektakel Züri, Usine Toulouse (F), Festival Le Faget (F)
* 2010: *The making of … der Untergang der Vereinigten Staaten von Amerika*, Oliver Schmaering, Theaterhuus Jena
* 2010: *Mapiland*, Kolypan: Hadorn/Nanez, Theaterspektakel Züri, Tour
* 2010: *Die Unvollendeten*, Sibylle Aeberli/Milena Moser, CH-Tournee
* 2010: *Sex in Zeiten der Apokalypse*, Club 111, Schlachthuus Theater Bärn
* 2010/12: *Miss Monster*, Superheldin/Action/Comic Roxy Theater Basel, Dampfzentrale Bärn, Fabriktheater Züri
* 2011: *Stadtrandfahrt*, E Bustour dur Bärn mit em Müslüm im Rame vum Festival «Wem gehört die Stadt», Schlachthuus Theater Bärn
* 2011: *Herzverbrecher*, Projekt vu dr Trois Suisses, CH-Tournee
* 2011: *B-Movie*, Schlachthuus Theater Bärn
* 2011: *Popeye/Miss Monster*, Comic-Double-Feature, Dampfzentrale Bärn
* 2011/12: *Cüpliweg 10*, Suzanne Zahnd, Ein Immobiliendrama in drei Teilen / Produktion von den Raucherinnen Zürich Plaza Züri, Progr Bärn, SUD Baasel
* 2012: *Zum Glück*, Club 111, Ein Musical zur Rettung der Welt, Schlachthuus Theater Bärn
* 2013: *Wagner trifft Tell*, Krneta/Haas, Seelisberg Festival
* 2013: *Miis*, Weltpolitik im Sandkasten, Kolypan Theaterspektakel Züri, CH-Tournee
* 2013: *Die Odyssee für Kinder* nach Homer, Fassung Urweider/Matter Schauspiilhuus Züri
* 2013: *Wir Erben*, Eine Schweizer Saga, Gerhard Meister / Suzanne Zahnd Theater Khuur / Schlachthuus Theater Bärn / Theater Tuchlaube Aarau
* 2014: *Süperimmigrant*, Soloshow vum Müslüm, Schlachthuus Theater Bärn

## Musik
* 2000: *Schrott und Perlen*, mit dr Herwig Ursin un em Thomas U. Hostettler
* 2002: *Day of the Dead*, Arteplage mobil du jura, Expo 02
* 2003: *Prinzässin*, mit em Pierre Omer un em Denis Schuler uf *Ohrewürm 4*
* 2009: *Limbo*, mit em Pierre Omer uf *Ohrewürm 5*
* 2014: *Das Allmachtsrohr*, Musiktheater Adolf Wölfli

## Stipändie
* 1993: Wäärchbyydraag vu dr Literatuurkummissioon vu dr Stadt Bärn
* 1995: Stipändium vum Kanton Bärn z New York fir segs Moonet
* 2009: Off Stage Stipändium

## Literatur
* 

## Weblink
* d Meret Matter bim Club 111